Derick – COFFEE TALKS 101
COFFEE TALKS 101
DERICK-AANHANGERS KNOU WÉÉR VIR KARLIEN OP SOSIALE MEDIA
Posted on June 3, 2017 by coffeetalkd
Op vandeesweek se Huisgenoot (8 Junie 2017) pryk die beeldskone gesig van die popprinses Karlien van Jaarsved met 'n artikel in die Huisgenoot wat handel oor haar huwelik met die destydse rugbyspeler, Joe Breytenbach, haar swangerskap, haar musiekloopbaan en haar geluk.
Die artikel (geskryf deur Marisa Focheman) blyk eerlik en opreg, bevry Karlien se woorde, waardes en persoonlikheid tot 'n "veilige" ruimte, maar nes Karlien ook voorheen al geleer het, en veral in die jare 2015/2016 ervaar het hoe die media, sosiale media en aanhangers wat niks weet nie, menings wil lug oor dinge wat hulle nie traak nie. Wat veronderstel was om 'n mooi artikel te wees waarin Karlien vry word van al die seer, word dit toegesmeer deur aanhangers van haar eksman, die Liefling van Loftus, Derick Hougaard, wat haar slegsê oor 'n enkele beskrywing wat sy gee vir haar en Derick se huwelik – "vasgevang en in 'n seer plek gevoel het".
Verslaggewing wat Derick se aanhangers rooi laat sien het was die van Channel 24 se The Juice wat daarop klem lê in die opskrif "Karlien tells Huisgenoot that she has regrets about her marriage to Derick" dat Karlien verwyte dra oor dié huwelik. Karlien praat ook van die seer wat sy ervaar het in die huwelik, dat sy met die kortstondige afstel van die troue al moes geweet het, maar dat sy gehoop dat die probleme met die huwelik sou verander. Eerlikwaar, Derick ken ook die seer. In tyd van depressie en trauma lui die vrae "wat kon ek anders gedoen het?", "wat as…?" en die vrae neem ek aan het ook in Karlien en Derick se koppe gemaal. "Regrets" wysig op die verwyte van tyd en gebeure. Karlien verwyt die seer wat die huwelik gebring het, maar sy verwyt nie die liefde wat daaruit geblom het nie. Tog, in die Channel 24-artikel noem The Juice nes daar in die Huisgenoot staan dat Karlien nooit die tyd sou wou terug draai nie, want uit haar en Derick se huwelik het hul tweelingseuntjies, Daniël en Eliah, lewe gevind en dra sy ook hul dogtertjie, Evah, saam met haar, nes Derick. Karlien meen dat hul seuntjies vir Derick as 'n held moet sien en dat hulle hul pa soveel as moontlik sien. Sy het al vorige artikels, onderhoude en Facebook-inskrywings genoem dat sy nie Derick in die publiek sal afmaak en slegsê nie.
Dus, lui die opskrif op Channel 24 'n halwe waarheid. Nes Karlien, ervaar Derick ook pyn en seer van hul mislukte huwelik. Derick het al 'n paar keer in die Huisgenoot verskyn waar hy praat oor sy seer as pa en as man. Hy het ook al talle onderhoude aan koerante soos Beeld en Rapport toegestaan waar hy praat oor die bekende (of is dit die berugte, befaamde?) ring, skei en die kostes daaraan verbonde. Hougaard het homself ook in 'n Facebook-inskrywing beskryf as die slagoffer wat hy blyk te wees en dat hy uit die persona van die slagoffer wil kom.
Tog, het Derick die artikel wat op Channel 24 verskyn met die pynlike, verwytende titel "Karlien tells Huisgenoot that she has regrets about her marriage to Derick" gedeel op sy persoonlike Facebook-blad. Daar is ook 'n "support group" en blad op Facebook – Support for Derick Hougaard – waar dié ondersteuners Karlien slegsê. Karlien was in 2016 afgetakel deur die media, sosiale media en aanhangers en buitestaanders na haar en Derick se egskeiding, nuwe liefde, finansiële kwessies, tirades op sosiale media. Karlien het besluit om haar lewe privaat te hou en min, indien geen inligting oor haar private lewe met die publiek en media te deel.
Karlien meen dat haar nuwe album, Sing Vir Liefde, haar eerlikste album is. Dit is outobiografies van aard, omdat Karlien haar hart uitgestort het in liedjies soos "My kruis", "Skop as ek lê" en "Twee huise". Karlien is eerlik dat sy die musiekbedryf wou verlaat, maar die Here se wil gebruik nog haar stem om boodskappe oor te dra en mense aan te raak. Die media is 'n kruis. Die woorde en kommentaar wat mens aftakel is 'n kruis. Netso, is Maandae ook 'n kruis vir meeste mense. Watter kruis dra jy?
Die woorde wat ek in "Support for Derick Hougaard"-kommentaarboksies gelees het, maak my skaam. Ek dink nie Derick, of Karlien, of enigiemand, verdien om sleg gesê te word nie. Menswaardigheid is tog inderdaad 'n mensereg en dra by tot die mens wat die samelewing bou of aftakel. As jy nie iets opbouend en goed kan sê nie, sê dan liewer niks. Party mense het al geleer dat jy nie almal tevrede sal kan stel nie, maar dit gee jou nie die reg om iemand se lewe ondraaglik te maak nie. Derick meen in 'n tweet in 2016: "Ons mors ons tyd en ons woorde. Breek af as gevolg van jou eie ego," lui die twiet. Bou eerder mense op en wees daar vir hulle."
"Daar is baie goeie mense in die wêreld. Moenie toelaat dat die negatiewes jou aandag aftrek en so jou vreugde steel nie." Karlien beskryf die In Jou Skoene-program wat deur VIA geloots is, as 'n "eye-opener" tot die goeie mense wat nie afbrekend is tot die gemeenskap en individu nie.
Derick, maak die lewe jou sportsveld, dan kan jy elke dag rugby speel met die bal wat jy met elke sukses oor die pale skop. Sien jou ondersteuners as die vol stadium. Sien die seer as die adrenalien wat inskop voor 'n game en dat dit jou 'n sterker man sal maak. [DERICK (TWITTER): "Every sportsman's dream. Going out on your terms and a full stadium. The power of sport."]
Karlien, laat die lirieke wat jy neerpen jou suiwer van die pyn, van die seer, en wees 'n vrygees in die tyd waar geluk jou omhels met liefde.
Lees die artikels hier:
Posted in Thought of the day, UncategorizedTagged Afrikaans, Derick, hatersgonnahate, Karlien, life, love, society, talk, weddingLeave a comment
"Maybe our favorite quotations say more about us than about the stories and people we're quoting." ― John Green